CELEX: 62016TN0306
Language: da
Date: 2016-06-13 00:00:00
Title: Sag T-306/16: Sag anlagt den 13. juni 2016 — Gamet mod EUIPO — »Metal-Bud« Robert Gubała (Door handle)

16.8.2016   
            
            
               DA
            
            
               Den Europæiske Unions Tidende
            
            
               C 296/26
            
         Sag anlagt den 13. juni 2016 — Gamet mod EUIPO — »Metal-Bud« Robert Gubała (Door handle)
   (Sag T-306/16)
   (2016/C 296/35)
   Stævningen er affattet på engelsk
   
      Parter
   
   
      Sagsøger: Gamet S.A. (Toruń, Polen) (ved advokat A. Rolbiecka)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Den anden part i sagen for appelkammeret: Firma produkcyjno-handlowa »Metal-Bud« Robert Gubała (Świątniki Górne, Polen)
   
      Oplysninger vedrørende sagen for EUIPO
   
   
      Indehaver af det omtvistede design: Gamet S.A.
   
      Det omtvistede design: EF-design »Door handle« — EF-design nr. 2 208 066-0001
   
      Den anfægtede afgørelse: Afgørelse truffet den 17. marts 2016 af Tredje Appelkammer ved EUIPO (sag R 2040/2014-3)
   
      Påstande
   
   
               —
            
            
               Den anfægtede afgørelse truffet den 17. juni 2016 af Tredje Appelkammer ved EUIPO (sag R 2040/2014-3) vedrørende en sag om ugyldighedserklæring af EF-design nr. 2 208 066-0001 annulleres.
            
         
               —
            
            
               EUIPO og den anden part i sagen for appelkammeret tilpligtes at betale sagens omkostninger.
            
         
      Anbringender
   
   
               —
            
            
               Tilsidesættelse af artikel 63, stk. 2, i forordning nr. 6/2002, idet for sent fremlagt bevismateriale blev godtaget — en erklæring fra repræsentanten for virksomheden Klamex, uanset den omstændighed, at det omhandlede bevismateriale indeholdt helt nye oplysninger i sagen, der ikke var bekræftet af bevismateriale fremlagt for ugyldighedsafdelingen
            
         
               —
            
            
               Tilsidesættelse af artikel 63, stk. 1, i forordning nr. 6/2002, idet det med urette og vilkårligt blev lagt til grund, at bevismateriale fremlagt af den anden part bekræftede, at der ikke var nogen væsentlig forskel mellem EF-designet og designet »DORA«-håndtaget for så vidt angår:
               
                           —
                        
                        
                           skaftets form og proportioner
                        
                     
                           —
                        
                        
                           skaftets og håndtagets proportioner
                        
                     
                           —
                        
                        
                           håndtagets dybde
                        
                     
                           —
                        
                        
                           håndtagets grad af affasning
                        
                     
                           —
                        
                        
                           rundingen af håndtagets kanter.
                        
                     
         
               —
            
            
               Tilsidesættelse af artikel 4 og 6, stk. 2 i forordning nr. 6/2006, sammenholdt med artikel 25, stk. 1, litra b), i forordning nr. 6/2002 gennem en urigtig bedømmelse af friheden ved design af dørhåndtag, idet det blev anført, at designerens frihedsgrad ved design af dørhåndtag er næsten ubegrænset, og som følge af den omstændighed, at appelkammeret ikke tog kendetegn, som en designer burde have taget i betragtning ved designet af dørhåndtaget, i betragtning.
            
         
               —
            
            
               Tilsidesættelse af artikel 4 og 6, i forordning nr. 6/2006 ved med urette at lægge til grund, at EF-designet ikke giver den informerede bruger et andet helhedsindtryk end det indtryk »DORA«-håndtaget giver.